Krokoms kommun

Krokoms kommun er ein kommune i Jämtlands län i Sverige. Kommunen grensar til X. Noreg: Lierne. Administrasjonssenteret i kommunen er Krokom, som ligg ved jernbana Trondheim–Östersund. Staden er fyrst og fremst ein handels- og servicestad.

I nordvest, mot grensa til Noreg, finn ein fleire fjellparti, som Hotagsfjällen, Offerdalsfjällen og Oldfjällen. Sør og aust for dette ligg det eit skogvakse forland med innsjøar og myrar. Slettelandet i aust har ein rik flora. Krokom er ein jord- og skogbrukskommune, og skog- og verkstadindustri er viktige næringar.

 Administrativ historikk 
Då dei svenske kommunalforordningane tredde i kraft i 1863 vart desse landskommunane innlemma i sokna i området: Alsen, Aspås, Föllinge, Näskott, Offerdal, Rödön og Ås. Frå ein av dei, Föllinge, vart Laxsjö utskild i 1889 og Hotagen i 1901.

Ved kommunereforma i 1952 gjekk Föllinge og Laxsjö saman att, samtidig som Rödön vart slegen saman med Aspås, Näskott og Ås. I 1969 gjekk også Hotagen saman med Föllinge igjen.

I 1974 vart Krokoms kommun oppretta gjennom samanslåing av Alsen, Föllinge, Offerdal og Rödön. Krokom, som var den tettstaden som skulle verte administrasjonssenter i den nye kommunen, gav også namn til han.

 Kommunevåpenet 
Blasonering: På sølvfarga bakgrunn, to blå straumar i opp-ned sparreform nedst, og øvst ein raud vêr i helleristingsstil.«I fält av silver en av vågskuror bildad dubbel blå sparre, sänkt och störtad, däröver en röd gumse i hällristningsmanér».

Det noverande våpenet er laga av kunstnaren Gunnar Rudin, og vart registrert hjå Patent- och registreringsverket i 1977. Han fekk oppdraget av kommunen, og framlegget hans er basert på helleristingar i Glösabäcken. Det opphavlege framlegget inneheldt også ein solkross, men det vart teke vekk då ein i samarbeid med Riksarkivet tilpassa framlegget til Rudin til formkrava i heraldikken. Trass i det kan ein hevde at det ikkje er i samsvar med grunnidéane i heraldikken å allereie i blasoneringa fastslå kva for stil eit våpen skal teiknast i.

Av dei tidlegare kommunane som vart slegne saman då den noverande kommunen vart oppretta i 1974, var det berre Offerdal som hadde våpen. Det hadde vorte fastsett av Kongen 10. januar 1957 med blasoneringa: Eit delt skjold med eit blått elggevir på sølvfarga bakgrunn øvst, og ein sølvfarga spent boge som er vend oppover, på blåfarga bakgrunn nedst. Våpenet var ei heraldisk stilisering av motivet i seglet til eit tingslag på 1600-talet.Clara Nevéus og Bror Jacques de Wærn: Ny svensk vapenbok (Stockholm: Streiffert, 1992), s. 92. Motiva, elggeviret og bogen med pila, symboliserer at jakta har vore viktig for bygda.Svenska Heraldiska Föreningens vapendatabas. Det vart ugyldig i samband med at den tidlegare landskommunen vart innlemma i Krokoms kommun.

 Tettstader 
Det er elleve tettstader i Krokoms kommun.

Tettstadene i tabellen er ordna etter innbyggjartal per 31. desember 2005. Administrasjonssenteret er utheva.

 Nr.  Tettstad  Folketal 1.  Krokom 2 087 2.  Ås 1 097 3.  Nälden 881 4.  Föllinge 509 5.  Dvärsätt 437 5.  Östersund 437* 7.  Änge 387 8.  Aspås 352 9.  Trångsviken 269 10.  Vaplan 259 11.  Ytterån 203
* Den vesle delen av Östersund som ligg i Krokoms kommun.

Folk frå Krokom
Nina Björk (f. 1967), forfattar 

 Kjelder 
 «Krokoms kommun» på Wikipedia på svensk, innhenta 25. april 2010.
 «Krokoms» hjå Store norske leksikon, innhenta 25. april 2010 (lisensiert under CC-BY-SA).

 Referansar 


Kategori:Kommunar i Jämtlands län